open-index/open-wikipedia-markdown huggingface dataset:
Baudeveins Zendens

**Baudeveins Zendens** (; dzimis ) ir Nīderlandes futbola treneris un bijušais futbolists, spēlēja pussarga pozīcijā, bijis Nīderlandes futbola izlases dalībnieks.

Sācis savu karjeru Nīderlandes komandā *[[PSV Eindhoven]]*. 1997. gadā atzīts par Nīderlandes futbola gada talantu. 1998. gadā Zendens pārcēlās uz Spānijas komandu ''Barcelona''. Ar Barselonas komandu viņš 1999. gadā kļuva par *[[La Liga]]* uzvarētāju. Vēlāk spēlējis Anglijas klubos ''Chelsea'', ''Middlesbrough'', ''Liverpool'' un ''Sunderland'', kā arī Francijas klubā ''Marseille''. Anglijas Premjerlīgā kopumā nospēlējis 180 mačus un guvis 19 vārtus.

Nīderlandes futbola izlases sastāvā piedalījies 1998. gada FIFA Pasaules kausā, kā arī 2000. un 2004. gada Eiropas čempionātā.

## Sasniegumi
**PSV**

* Eredivisie: 1996–97
* KNVB beker: 1995–96
* Johan Cruijff Schaal: 1996, 1997

**Barcelona**

* La Liga: 1998–99

**Middlesbrough**

* Anglijas Līgas kauss: 2003–04

**Liverpool**

* FA Community Shield: 2006
* UEFA Superkauss: 2005

## Ārējās saites
Klaudiu Tafarels

**Klaudiu Andrē Mergens Tafarels** (, dzimis ) ir bijušais Brazīlijas futbolists, spēlēja vārtsarga pozīcijā, bijis Brazīlijas futbola izlases dalībnieks.

Savā 18 gadus ilgajā spēlētāja karjerā viņš pārstāvēja klubus Brazīlijā, Itālijā un Turcijā. Vislielākos panākumus guvis ar Itālijas klubu ''Parma'', ar kuru viņš divreiz ieguva *[[Coppa Italia]]* un vienreiz ieguva UEFA Kausu ieguvēju kausu, kā arī ar Turcijas Superlīgas klubu ''Galatasaray'', ar kuru viņš divreiz kļuva par Turcijas čempionu, vienreiz izcīnīja UEFA kausu un vienreiz UEFA Superkausu.

Brazīlijas futbola izlases sastāvā nospēlējis 101 maču. Uzvarējis 1994. gada FIFA Pasaules kausā, kā arī 1989. un 1997. gada *[[Copa América]]*. Piedalījies arī 1990. un 1998. gada FIFA Pasaules kausā, kā arī 1988. gada vasaras olimpiskajās spēlēs.

## Sasniegumi
**Parma**

* Coppa Italia: 1991–92, 2001–02
* UEFA Kausu ieguvēju kauss: 1992–93

**Atlético Mineiro**

* Campeonato Mineiro: 1995
* Copa CONMEBOL: 1997

**Galatasaray**

* Turcijas Superlīga: 1998–99, 1999–2000
* Turcijas kauss: 1998–99, 1999–2000
* UEFA kauss: 1999–2000
* UEFA Superkauss: 2000

**Brazīlija**

* FIFA Pasaules kauss: 1994
* Copa América: 1989, 1997

## Ārējās saites
Aldairs

**Aldairs Nasimentu duš Santušs** (, dzimis ) ir bijušais Brazīlijas futbolists, spēlēja centra aizsarga pozīcijā, bijis Brazīlijas futbola izlases dalībnieks.

Lielāko daļu karjeras Aldairs pavadīja Itālijas klubā *[[AS Roma]]*, 13 gadu laikā izcīnot ''Serie A'' titulu, *[[Coppa Italia]]* un *[[Supercoppa Italiana]]*. Bijis arī *Roma* komandas kapteinis.

Brazīlijas futbola izlases sastāva uzvarējis 1994. gada FIFA Pasaules kausā, kā arī 1989. un 1997. gada *[[Copa América]]*. Piedalījies arī 1990. un 1998. gada FIFA Pasaules kausā, un 1996. gada vasaras olimpiskajās spēlēs.

## Sasniegumi
**Flamengo**

* Campeonato Carioca: 1986
* Brazīlijas čempionāta A sērija: 1987

**Benfica**

* Supertaça Cândido de Oliveira: 1989

**Roma**

* Itālijas A sērija: 2000–01
* Coppa Italia: 1990–91
* Supercoppa Italiana: 2001

**Murata**

* Sanmarīno čempionāts: 2007–08

**Brazīlija**

* FIFA Pasaules kauss: 1994
* Copa America: 1989, 1997
* FIFA Konfederāciju kauss: 1997

## Ārējās saites
Ronijs Junsens

**Šans Ronijs Junsens** (, dzimis ) ir bijušais Norvēģijas futbolists, spēlēja centra aizsarga pozīcijā, bijis Norvēģijas futbola izlases dalībnieks.

Savas karjeras laikā spēlējis Norvēģijā, Turcijā un Anglijā. Ar ''Manchester United'' Junsens trīs reizes uzvarēja Anglijas Premjerlīgā, izcīnīja vienu FA kausu un vienu UEFA Čempionu līgas trofeju.

Norvēģijas futbola izlases sastāva piedalījies 1998. gada FIFA Pasaules kausā.

## Sasniegumi
**Manchester United**

* Anglijas Premjerlīga: 1996–97, 1998–99, 2000–01
* FA kauss: 1998–99
* FA Charity Shield: 1996, 1997
* UEFA Čempionu līga: 1998–99

**Vålerenga**

* Tippeligaen: 2005

## Ārējās saites
Čezāre Maldīni

**Čezāre Maldīni** (, dzimis , miris ) bija Itālijas futbolists un futbola treneris, spēlēja aizsarga pozīcijā, bijis Itālijas futbola izlases dalībnieks.

Gandrīz visu savu spēlētāja karjeru pavadījis *[[AC Milan]]* komandā, kur izcīnīja četrus ''Serie A'' titulus un vienu Eiropas kausa trofeju. Bijis arī Milānas komandas kapteinis. Itālijas futbola izlases sastāvā piedalījies 1962. gada FIFA Pasaules kausā.

Kā treneris vadījis klubus Itālijā. Divas reizes bijis *[[AC Milan]]* galvenais treneris. No 1996. līdz 1998. gadam bijis Itālijas izlases galvenais treneris. Vadījis izlasi 1998. gada FIFA Pasaules kausā.

Maldīnī dēls Paolo Maldīni un mazdēls Daniels Maldīni arī ir futbolisti.

## Sasniegumi

### Spēlētāja karjera
**Milan**

* Itālijas A sērija: 1954–55, 1956–57, 1958–59, 1961–62
* Eiropas kauss: 1962–63

### Trenera karjera
**Milan**

* Coppa Italia: 1972–73
* UEFA Kausu ieguvēju kauss: 1972–73

## Ārējās saites
Leonardu Araužu

**Leonardu Nasimentu de Araužu** (, dzimis ) ir Brazīlijas futbola treneris un bijušais futbolists, spēlēja pussarga pozīcijā, bijis Brazīlijas futbola izlases dalībnieks. Pašlaik (2021) viņš ir *[[Ligue 1]]* kluba *[[Paris Saint-Germain]]* sporta direktors.

Savas karjeras laikā pārsvarā spēlējis pussarga pozīcijā, bet varējis spēlēt arī kreisās malas uzbrucēja vai aizsarga pozīcijā. Karjeras veiksmīgāko periodu pavadījis Itālijas komandā *[[AC Milan]]*. Pārstāvējis komandas Brazīlijā, Spānijā, Japānā, Francijā un Itālijā.

Brazīlijas futbola izlases sastāvā uzvarējis 1994. gada FIFA Pasaules kausā un 1997. gada *[[Copa América]]*. Piedalījies arī 1998. gada FIFA Pasaules kausā.

Pēc spēlētāja karjeras beigām kļuvis par treneri. Vadījis Itālijas klubus *[[AC Milan]]* un *[[Inter Milan]]*. 2019. gadā kļuvis par Francijas kluba *[[Paris Saint-Germain]]* sporta direktoru.

## Sasniegumi

### Spēlētāja karjera
**Flamengo**

* Brazīlijas čempionāta A sērija: 1987
* Copa do Brasil: 1990

**São Paulo**

* Starpkontinentālais kauss: 1993
* Recopa Sudamericana: 1993, 1994
* Supercopa Sudamericana: 1993

**Kashima Antlers**

* J1 līga: 1996

**Milan**

* Itālijas A sērija: 1998–99
* Coppa Italia: 2002–03

**Brazīlija**

* FIFA Pasaules kauss: 1994
* Copa América: 1997
* FIFA Konfederāciju kauss: 1997

### Trenera karjera
**Internazionale**

* Coppa Italia: 2010–11

## Atsauces

## Ārējās saites
Wikifunctions

thumb|Projekta logo
***Wikifunctions*** ir kolektīvi veidots programmēšanas funkciju katalogs, kura mērķis ir ļaut veidot, mainīt un atkalizmantot pirmkodu. Tas ir viens no *[[Wikimedia Foundation]]* projektiem, kas ir balstīts uz *[[wiki]]* programmatūru un cieši saistīts ar Abstraktās Vikipēdijas paplašinājumu Vikidatiem, kura mērķis ir radīt no valodas neatkarīgu Vikipēdijas versiju, balstītu strukturētajos datos. Projekts sākotnēji tika nosaukts par *Wikilambda*, bet nosaukums *Wikifunctions* (Vikifunkcijas) tika izvēlēts kopienas nosaukumu konkursā un paziņots 2020. gada 22. decembrī. Tiek plānots, ka *Wikifunctions* vikivietne tiks iedarbināta 2022. gadā un būs pirmais jaunais *[[Wikimedia Foundation|Wikimedia]]* projekts kopš 2012. gada.

Šobrīd notiek aktīva programmatūras izstrāde un 2020. gada oktobrī tika publiskota demonstrācijas sistēma ar adresi https://notwikilambda.toolforge.org.

## Atsauces

## Ārējās saites

* Projekta pieteikums Wikimedia Meta-Wiki
Dino Badžo

**Dino Badžo** (, dzimis ) ir bijušais Itālijas futbolists, spēlēja pussarga pozīcijā, bijis Itālijas futbola izlases dalībnieks.

Savas karjeras laikā pārstāvējis vairākus klubus Itālijā. Trīs reizes ieguvis UEFA kausu, divas reizes ar ''Parma'' un reizi ar ''Juventus''. Spēlējis arī Anglijas komandā *[[Blackburn Rovers]]*.

Pārstāvējis Itālijas futbola izlasi no 1991. līdz 1999. gadam. Piedalījies 1994. un 1998. gada FIFA Pasaules kausā, kā arī 1996. gada Eiropas čempionātā.

## Sasniegumi
**Torino**

* Itālijas B sērija: 1989–90

**Juventus**

* UEFA kauss: 1992–93

**Parma**

* Coppa Italia: 1998–99
* Supercoppa Italiana: 1999
* UEFA kauss: 1994–95, 1998–99

## Ārējās saites
Ļuboslavs Penevs

**Ļuboslavs Mladenovs Penevs** (, dzimis ) ir Bulgārijas futbola treneris un bijušais futbolists, spēlēja uzbrucēja pozīcijā, bijis Bulgārijas futbola izlases dalībnieks.

Pārstāvējis vairākus klubus Bulgārijā un Spānijā. Iesācis savu karjeru ''CSKA Sofia'', vēlāk pārcēlies uz Spānijas klubu ''Valencia''. 1996. gadā ar *[[Atletico Madrid]]* komandu uzvarējis *[[La Liga]]* turnīrā. Ar *CSKA Sofia* komandu divas reizes uzvarējis Bulgāijas čempionātā un ieguvis četrus Bulgārijas kausus.

Ar Bulgārijas futbola izlasi piedalījies 1998. gada FIFA Pasaules kausā un 1996. gada Eiropas čempionātā.

## Sasniegumi

### Spēlētāja karjera
**CSKA Sofia**

* Bulgārijas Pirmā profesionālā līga: 1986—87, 1988—89
* Bulgārijas kauss: 1984—85, 1986—87, 1987—88, 1988—89
* Bulgārijas Superkauss: 1989

**Atlético Madrid**

* La Liga: 1995—96
* Copa del Rey: 1995—96

**Individuālie sasniegumi**

* Bulgārijas gada futbolists: 1988

### Trenera karjera
**Litex Lovech**

* Bulgārijas Pirmā profesionālā līga: 2010—11

**CSKA Sofia**

* Bulgārijas kauss: 2020—21

## Ārējās saites
Džanluka Paljūka

**Džanluka Paljūka** (, dzimis ) ir bijušais Itālijas futbolists, spēlēja vārtsarga pozīcijā, bijis Itālijas futbola izlases dalībnieks.

Paljūka tiek uzskatīs par vienu no Itālijas labākajiem vārtsargiem vēsturē. Savas karjeras laikā pārstāvējis ''Sampdoria'', *[[Internazionale]]*, ''Bologna'' un ''Ascoli'', uzvarot vairākas trofejas. Pārstāvējis Itālijas futbola izlasi 1990., 1994. un 1998. gada FIFA Pasaules kausā.

Pēc aizvadīto spēļu skaita, Paljūka ir piektajā vietā Itālijas A sērijā (592 spēles). Viņš ir arī otrs labākais 11 metru soda sitienu atvairītājs (24 atvairījumi), atpaliekot vienīgi no Samira Handanoviča.

## Sasniegumi
**Sampdoria**

* Itālijas A sērija: 1990–91
* Coppa Italia: 1987–88, 1988–89, 1993–94
* Supercoppa Italiana: 1991
* UEFA Kausu ieguvēju kauss: 1989–90

**Internazionale**

* UEFA kauss: 1997–98

## Atsauces

## Ārējās saites
Emils Kostadinovs

**Emils Lubčovs Kostadinovs** (, dzimis ) ir bijušais Bulgārijas futbolists, spēlēja uzbrucēja pozīcijā, bijis Bulgārijas futbola izlases dalībnieks.

Pārstāvējis komandas Bulgārijā, Portugālē, Spānijā. Vācijā, Turcijā un Meksikā. Lielākos panākumus guvis ar Bulgārijas komandu ''CSKA Sofia'', ar ko viņš trīs reizes kļuva par valsts čempionu, kā arī ar Portugāles komandu *[[FC Porto]]*, ar ko viņš trīs reizes uzvarēja Portugāles Premjerlīgā.

Ar Bulgārijas futbola izlasi piedalījies 1994. un 1998. gada FIFA Pasaules kausā, kā arī 1996. gada Eiropas čempionātā.

## Sasniegumi
**CSKA Sofia**

* Bulgārijas Pirmā profesionālā līga: 1986–87, 1988–89, 1989–90
* Bulgārijas kauss: 1986–87, 1987–88, 1988–89
* Bulgārijas Superkauss: 1989

**Porto**

* Portugāles Premjerlīga: 1991–92, 1992–93, 1994–95
* Portugāles kauss futbolā: 1990–91, 1993–94
* Supertaça Cândido de Oliveira: 1990, 1991, 1993, 1994

**Bayern Munich**

* UEFA kauss: 1995–96

## Ārējās saites
Dace Judina

**Dace Judina** ir latviešu žurnāliste, rakstniece, publiciste, redaktore, režisore, dziesminiece.

Kopš deviņdesmitajiem gadiem darbojas presē, sabiedrisko attiecību un pasākumu jomā.

Intereses — teātris, literatūra, mūzika, autobraukšana, kriminālistika, datori, dzimtu vēstures un radu rakstu pētījumi, ainavu arhitektūra, interjera dizains.

Viena no aizvadītajā desmitgadē izdotās latviešu daiļliteratūras visvairāk lasīto romānu autorēm. Iekļauta Latvijas Simtgades 100 Vērtīgāko grāmatu autoru sarakstā.

## Bibliogrāfija

## Atsauces

## Ārējās saites
* Radošā apvienība "Pūces Māja"
* Facebook: Anna Elizabete fon Berga (Sērijas "Izmeklē Anna Elizabete" galvenais personāžs)
* YouTube: PūčMājas TV — visi ar r/a "Pūces Māja" radošo darbu saistītie video (grāmatu atvēršanas pasākumi, dziesmas u.tml.)
* Lielā lasītāju balva  — literatura.lv
* Lielā lasītāju balva ("Dīvainais Līgovakars", 2013) bildēs — zvaigzne.lv
* "Dīvainais Līgovakars" (2013) izdevēja lapā — zvaigzne.lv
Arturs Nīmanis

**Arturs Nīmanis** ir latviešu komponists, aranžētājs, dizaineris, dzejnieks, rakstnieks, programmētājs. Mūzikā darbojas elektroniskajā mūzikā, tostarp meditatīvā un filozofiskā mūzikā.

Intereses — vēsture un politika, pasaules tautu kultūrvēsture, baltu senatne, folklora, daba, cilvēka iekšējā pasaule, māksla, vārdu spēles.

Komponists, programmētājs un dizaineris A. Nīmanis precējies ar rakstnieci Daci Judinu. Abi sadarbojušies profesionāli un radoši, kas rezultējies kopīgos izbraukumos pa Latviju, prezentējot pašu grāmatas, lasot to fragmentus un dziedot dziesmas. Rakstnieces mudināts komponists uzsāka rakstīt. Tā aizsākās kopīgo darbu saraksts, bet tikmēr rakstniece veido savu dziesmu un balāžu albumu, plānojot to ierakstīt kopā ar vīru.

Pēc sešām kopā ar sievu sarakstītām grāmatām vairs nav īsti skaidrs, kura radošā līnija ir dominējoša — rakstniecība, vai mūzika. Visam paralēli iet māksla jeb dizains. Arturs Nīmanis dizainē grāmatu vākus jau kopš pirmās kopgrāmatas ar sievu 2014. gadā — "Divi. Pusnakts sarunas".

## Bibliogrāfija

## Diskogrāfija

## Saites

* Radošā apvienība "Pūces Māja"
* Facebook: Arturs Nīmanis Studio — Music & Art
* YouTube: PūčMājas TV — visi ar r/a "Pūces Māja" radošo darbu saistītie video (grāmatu atvēršanas pasākumi, dziesmas, instrumentālo skaņdarbu video versijas u.tml.)
* YouTube: Arthur Neeman — komponista video kanāls.
* Soundcloud: Arthur Neeman — demo mūzika.
* Spotify: Arthur Neeman — gandrīz visi albumi.
* Arturs Nīmanis  / Arthur Neeman  — komponista mājas lapa, albumu veikals.
Progress MS-18

***Progress MS-18*** (***Прогресс МС-18***; SKS apzīmējums ***ISS-79P***) bija Krievijas automātisks *[[Progress-MS]]* sērijas kravas kosmosa kuģis, kas paredzēts kravu nogādāšanai uz Starptautisko kosmosa staciju (SKS). Tas orbītā tika palaists 2021. gada 28. oktobrī. *Progress MS-18* darbību beidza 2022. gada 1. jūnijā.

## Krava
Kopējā kravas masa starta brīdī bija 2513 kg. Īpašajās tvertnēs ietilpa degviela (), saspiestas gāzes (), ūdens (). Hermētiskajā kravas telpā (pavisam ) bija iekārtas stacijas apkalpošanai un zinātniskajiem pētījumiem, pārtikas preces, apģērbs, higiēnas, medicīnas preces.

## Lidojuma gaita
*Progress MS-18* tika palaists  00:00:32 *[[Universālais koordinētais laiks|UTC]]* ar nesējraķeti *[[Sojuz-2.1a]]* no Baikonuras kosmodroma.

Saslēgšanās ar staciju automātiskā režīmā notika 30. oktobrī 01:31:19 *UTC* pie *[[Zvezda (SKS)|Zvezda]]* moduļa.

2022. gada 1. jūnijā 08:02:51 *UTC* *Progress MS-18* atvienojās no SKS. 11:11 *UTC* tika iedarbināts dzinējs bremzēšanas manevram. Aptuveni 11:43 *UTC* kravas kuģis iegāja Zemes atmosfēras blīvajos slāņos un sadega. Nesadegušās daļas aptuveni 11:51 *UTC* iekrita Klusā okeāna dienvidu daļā.

## Stacijas orbītas paaugstināšanas manevri

## Atsauces

## Ārējās saites

* Progress MS-18 to dock at Zvezda Anatoly Zak
* Progress-MS 01 — 19 Gunter Dirk Krebs
680. gads

**680. gads** () bija garais gads, kas pēc Jūlija kalendāra sākās svētdienā.

## Notikumi
* aprīlis — Jazīds I kļuva par jauno Umajādu kalifāta valdnieku pēc Muāvijas I nāves.
* vasara — norisinājās Ongalas kauja mūsdienu Donavas deltas reģionā starp bulgāriem un Austrumromas impēriju (Bizantiju). Tā bija nozīmīga, lai 681. gadā izveidotos Pirmā Bulgārijas cariste.
* 10. oktobris — norisinājās Karbalas kauja, kurā cīnījās umajādi ar Huseina ibn Alī sekotājiem.
* 15. oktobris — Ervigs kļuva par jauno vestgotu valdnieku, nomainot Vambu.

## Miruši
* aprīlis — Muāvija I, umajādu pirmais kalifs
* 10. oktobris — Huseins ibn Alī, trešais šiītu imāms, pravieša Muhameda mazdēls

## Atsauces

## Ārējās saites
Kolkasraga iela

**Kolkasraga iela** ir iela Rīgā, Zemgales priekšpilsētā, Āgenskalnā. Kolkasraga iela sākas krustojumā ar Mazo Nometņu ielu pie Kobes dārza un beidzas krustojumā ar Pārslas ielu. Kopējais ielas garums ir 379 metri, tā ir klāta ar asfalta segumu. Kolkasraga ielā ir īres namu apbūve.

Iela ir nosaukta Latvijas piekrastes izteiktākā zemesraga — Kolkasraga — vārdā.

Kolkasraga iela izveidota 1934. gadā ar savu tagadējo nosaukumu.

## Ielu savienojumi
Kolkasraga iela ir savienota ar šādām ielām:
* Mazā Nometņu iela (T veida krustojums)
* Mērsraga iela (T veida krustojums)
* Pārslas iela (T veida krustojums)

## Skatīt arī
* Āgenskalns

## Atsauces
Dībiči

thumb|200px|Brīvkungu Dībiču ģerbonis.
thumb|200px|Grāfu Dībiču-Zabalkansku ģerbonis.
**Dībiči** () bija Silēzijas izcelsmes dzimta, kas bija uzņemta Kurzemes bruņniecības un Vidzemes bruņniecības matrikulā.

## Vēsture
Dzimtas pirmsākumi izsekojami līdz 1311. gadam, tās piederīgo uzvārdiem bijusi dažāda rakstība (*Dewisch, Debycz, Debytsch un Dewitsch*). Heinrihs fon Dībčs 1435. gadā kļuva par Lejassilēzijas hercoga galminieku Legņicā. 1732. gadā viens Dībiču dzimtas atzars kļuva par Bohēmijas baroniem.

Krievijas impērijas dienestā pārgājušais ģenerālmajors Hanss Ērenfrīds fon Dībičs 1801. gadā kļuva par Ābeļu muižas īpašnieku un tika ierakstīts Kurzemes bruņniecības matrikulā. Viņa dēls Hanss (Ivans) 1826. gadā tika ierakstīts Igaunijas bruņniecības matrikulā un iecelts grāfa kārtā kā Dībičs-Zabaikaļskis, 1829. gadā viņu imatrikulēja arī Vidzemes bruņniecības sastāvā.

## Dzimtas locekļi
* Hanss Ērenfrīds fon Dībičs (*Hans Ehrenfried von Diebitsch, Дибич, Иван Иванович*, 1738—1822), Prūsijas karaļa Frīdriha II adjutants, vēlāk Krievijas impērijas armijas ģenerālmajors
* Hanss fon Dībičs-Zabaikaļskis (*Hans Karl Friedrich Anton von Diebitsch, Дибич-Забалканский, Иван Иванович*, 1785—1831), Krievijas impērijas ģenerālfeldmaršals, 1812. gada kara un Krievu—turku kara (1828—1829) dalībnieks.
* Kārlis Heinrihs fon Dībičs (*Karl Heinrich von Diebitsch,* 1865—1924), Rietumkrievijas Brīvprātīgo armijas Dībiča brīvkorpusa komandieris

Ivan Ivanovitch Dibich by George Dawe - Hermitage.jpg|Hanss Kārlis Frīdrihs Antons fon Dībičs-Zabaikaļskis
Ustaši

**Ustaši** ( — Horvātijas revolucionārā organizācija) bija Antes Paveliča 1930. gadā dibināta horvātu nacionālistu slepena organizācija, kas pārauga par fašistu kustību.

Līdz 1941. gadam ustašu organizācijā galvenokārt ietilpa studenti, profesori, rakstnieki, juristi, virsnieki un katoļu biedrību locekļi.

Kad 1941. gada aprīlī ustaši pārņēma varu jaundibinātajā Horvātijas Neatkarīgajā valstī, viņi izveidoja totalitāru diktatūru Horvātijas un Bosnijas un Hercegovinas teritorijā.

Pēc Otrā pasaules kara ustaši emigrācijā izveidoja Horvātu Nacionālo pretestības kustību Otpor (*Hrvatski narodni otpor*), kas beidza pastāvēt 1991. gadā.

## Atsauces
Selestīns Babajaro

**Selestīns Babajaro** (, dzimis ) ir bijušais Nigērijas futbolists, spēlēja kreisās malas aizsarga pozīcijā, bijis Nigērijas futbola izlases dalībnieks.

Savu lielāko karjeras daļu Babajaro pavadīja Anglijas Premjerlīgā, galvenokārt ar ''Chelsea'' komandu. Spēlējis arī ''Newcastle United''.

Ar Nigērijas futbola izlasi piedalījies 1998. un 2002. gada FIFA Pasaules kausā, kā arī 1996. un 2000. gada vasaras olimpiskajās spēlēs.

## Sasniegumi
**Anderlecht**

* Beļģijas Pirmā divīzija: 1994–95
* Beļģijas Superkauss: 1995

**Chelsea**

* UEFA Kausu ieguvēju kauss: 1997–98
* UEFA Superkauss: 1998
* FA kauss: 1999–2000
* FA Charity Shield: 2000

**Nigērija**

* Vasaras olimpiskās spēles zelta medaļa: 1996

## Ārējās saites
Hulens Gerrero

**Hulens Gerrero Lopess** (, dzimis ) ir bijušais Spānijas futbolists, spēlēja uzbrūkošā pussarga pozīcijā, bijis Spānijas futbola izlases dalībnieks.

Gerrero visu savu karjeru pavadījis *[[Athletic Bilbao]]* komandā. *[[La Liga]]* turnīrā Gerrero debitēja 1992. gadā, 18 gadu vecumā. Savās pirmajās divās sezonās viņš kopā *La Liga* guva 28 vārtus. Karjeru noslēdzis 2006. gadā.

Ar Spānijas futbola izlasi piedalījies 1994. un 1998. gada FIFA Pasaules kausā, kā arī 1996. gada Eiropas čempionātā.

## Sasniegumi
**Individuālie sasniegumi**

* *La Liga* labākais jaunais spēlētājs: 1993

* Spānijas gada futbolists: 1994

## Ārējās saites
Havjers Klemente

**Havjers Klemente Lasaro** (; dzimis ) ir Spānijas futbola treneris un bijušais futbolists, spēlēja pussarga pozīcijā.

Kā spēlētājs spēlējis *[[Athletic Bilbao]]* komandā, tomēr traumu dēļ  jau 24 gadu vecumā bija spiests karjeru beigt. Uzreiz kļuvis par treneri. Vadījis komandas Spānijā un Francijā. Bijis Spānijas, Serbijas, Kamerūnas un Lībijas futbola izlases galvenais treneris. Ar *Athletic Bilbao* komandu 1983. un 1984. gadā kļuvis par *[[La Liga]]* uzvarētāju.

## Sasniegumi

### Spēlētāja karjera
**Athletic Bilbao**

* Copa del Rey: 1969

### Trenera karjera
**Athletic Bilbao**

* La Liga: 1982–83, 1983–84
* Copa del Rey: 1983–84
* Spānijas Superkauss: 1984

**Individuālie sasniegumi**

* *La Liga* labākais treneris: 1982–83, 1983–84, 1986–87

## Ārējās saites
Enco Šifo

**Vinčenco "Enco" Daniele Šifo** (, dzimis ) ir Beļģijas futbola treneris un bijušais futbolists, spēlēja pussarga pozīcijā, bijis Beļģijas futbola izlases dalībnieks.

Savas spēlētāja karjeras laikā pārstāvējis vairākas Beļģijas, Itālijas un Francijas komandas. Vislielākos panākumus guvis ar ''Anderlecht'', ar ko viņš izcīnīja četrus Beļģijas čempionu titulus. Ar ''AS Monaco'' uzvarējis 1997. gada *[[Ligue 1]]*. Četras reizes ticis nominēts *[[Ballon d'Or]]* balvai.

Ar Beļģijas futbola izlasi piedalījies 1986., 1990., 1994. un 1998. gada FIFA Pasaules kausā, kā arī 1984. gada Eiropas čempionātā.

Pēc spēlētāja karjeras beigām kļuvis par treneri. Vadījis vairākas komandas Beļģijā. Divus gadus bijis Beļģijas U21 izlases treneris.

## Sasniegumi

### Spēlētāja karjera
**Anderlecht**

* Beļģijas Pirmā divīzija: 1984–85, 1985–86, 1986–87, 1999-00
* Beļģijas Superkauss: 1985
* Beļģijas Līgas kauss: 2000

**Monaco**

* Ligue 1: 1996–97

**Torino**

* Coppa Italia: 1992–93

**Individuālie sasniegumi**

* *[[Ballon d'Or]]* nominācijas: 1984, 1990, 1992, 1993
* FIFA Pasaules kausa labākais jaunais spēlētājs: 1986
* *[[Ligue 1]]* labākais ārzemju spēlētājs: 1990
* Beļģijas gada futbolists: 1990–91

## Ārējās saites
Klaudio Svaress

**Klaudio Svaress Sančess** (, dzimis ) ir bijušais Meksikas futbolists, spēlēja aizsarga pozīcijā, bijis Meksikas futbola izlases dalībnieks.

Pārstāvējis vairākus klubus Meksikā un ASV. Meksikas futbola izlases sastāvā aizvadījis 177 mačus no 1992. gada līdz 2006. gadam. Viņš ir visvairāk spēļu aizvadījušais Meksikas izlases futbolists.

## Sasniegumi
**UNAM**

* Meksikas Pirmā divīzija: 1990–91
* CONCACAF Čempionu kauss: 1989

**Guadalajara**

* Meksikas Pirmā divīzija: 1997

**Meksika**

* FIFA Konfederāciju kauss: 1999
* CONCACAF Zelta kauss: 1993, 1996, 1998

## Ārējās saites
Pjērs van Hoidonks

**Pjērs van Hoidonks** (, dzimis ) ir bijušais Nīderlandes futbolists, spēlēja uzbrucēja pozīcijā, bijis Nīderlandes futbola izlases dalībnieks.

Van Hoidonks savas karjeras laikā pārstāvēja vairākus Eiropas klubus, kur viņš bija rezultatīvs vārtu guvējs. Vislielākos panākumus guvis ar *[[Feyenoord]]* komandu, ar kuru viņš 2002. gadā ieguva UEFA kausu, kā arī ar ''Fenerbahçe'', ar kuru viņš divas reizes kļuva par Turcijas Superlīgas čempionu. Van Hoidonks tiek uzskatīts par vienu no labākajiem tiešo brīvsitienu izpildītājiem.

Ar Nīderlandes futbola izlasi piedalījies 1998. gada FIFA Pasaules kausā, kā arī 2000. un 2004. gada Eiropas čempionātā.

## Sasniegumi
**Celtic**

* Skotijas kauss: 1994–95

**Nottingham Forest**

* Anglijas futbola līgas Pirmā divīzija: 1997–98

**Feyenoord**

* UEFA kauss: 2001–02

**Fenerbahçe**

* Turcijas Superlīga: 2003–04, 2004–05

**Individuālie sasniegumi**

* Skotijas Premjerlīgas labākais vārtu guvējs: 1995–96
* Anglijas futbola līgas Pirmās divīzijas labākais vārtu guvējs: 1997–98
* *[[Nottingham Forest]]* gada labākais spēlētājs: 1997–98
* UEFA kausa labākais vārtu guvējs: 2001–02
* *[[Eredivisie]]* labākais vārtu guvējs: 2001–02
* Nīderlandes gada futbolists: 2001–02

## Atsauces

## Ārējās saites
Squid Game

***Squid Game*** (, *ojing'eo geim*,  — ‘Kalmāra spēle’) ir Dienvidkorejas televīzijas seriāls, kuras režisors un scenārija autors ir Hvans Tonhjoks. Tas ir televīzijas straumēšanas platformas *[[Netflix]]* oriģinālseriāls. Seriāls ir nosaukts korejiešu bērnu spēles “Kalmārs” vārdā. Seriāls *Squid Game* ir 9 sērijās, kas ietilpst 1 sezonā, kas *Netflix* platformā tika palaists . Galvenās lomas seriālā spēlē I Čonče, Paks Hesu, Čona Hojona un O Jonsu.

Otrās sezonas ražošana sākās 2023. gada jūlijā, bet pirmizrāde notika . Trešās un noslēdzošās sezonas pirmizrāde notika 2025. gada 27. jūnijā.

## Sižets
Šķirtais un finansiālās grūtībās nonākušais autovadītājs Seon Džihuns tiek aicināts uzspēlēt tradicionālās korejiešu bērnu spēles, lai laimētu lielu naudas balvu. Viņš pieņem piedāvājumu un nokļūst nezināmā vietā kopā ar 455 citiem cilvēkiem, kuriem arī ir lieli parādi. Spēlētāji tērpušies zaļos treniņtērpos, un viņus pastāvīgi vēro rozā un maskās ģērbti apsargi. Spēlētāji drīz atklāj, ka spēles zaudēšana nozīmē nāvi, un katra nāve ir 100 miljonu Dienvidkorejas vonu vērtībā. Visu 456 spēlētāju nāves rezultātā galvenā balva ir 45,6 miljardi Dienvidkorejas vonas (aptuveni 33 miljoni eiro sērijas izlaišanas brīdī). Džihuns apvieno spēkus ar citiem spēlētājiem, tostarp savu bērnības draugu Čo Sangvu, lai pārdzīvotu spēles fiziskos un psiholoģiskos izaicinājumus.

## 1. sezona

### Spēles

## 2. sezona

### Spēles

## 3. sezona

### Spēles

## Atsauces

## Ārējās saites
Audupe

**Audupe** ir Daugavas labā krasta starpteka Rīgā, kas savieno Vecdaugavu ar Daugavas galveno gultni. Tajā ierīkota zvejas osta. Audupes dienvidu krastā izvietojusies Vecmīlgrāvja apkaime, ziemeļu — Mangaļsala.

## Vēsture
Līdz 16. gadsimta vidum tā bija Daugavas galvenā notece uz Rīgas līci. Daugavas gultnes rietumu atzars aptuveni tagadējās grīvas vietā izveidojās 1567. gadā. Vēl 1681. gadā Rīgas rāte uzdeva atjaunot kuģu ceļu pa tagadējo Vecdaugavu, bet kārtējā ledus sastrēguma laikā tagadējā grīva tika izskalota dziļāka un jau 17. gadsimta beigās Vecdaugava kļuva par nenozīmīgu atteku, kuras grīva aizsērēja. Vēl 20. gadsimta vidū savienoja vairākas starptekas, bet tās tika aizbērtas, paliekot tikai ziemeļu starptekai Audupei.

## Atsauces
Kīllinnujaka

**Kīllinnujaka** (), agrāk — **Kenta pussala** (), ir ap  gara un no 30 līdz  plata pussala Kanādas ziemeļos. Izstiepta ziemeļaustrumu—dienvidrietumu virzienā; ap 6 km plats zemesšaurums pussalas dienvidaustrumos to savieno ar kontinentu. Pussalu dienvidos apskalo Tarijunnuaka šaurums, kas to atdala no kontinenta, rietumos — Kiluhiktuka līcis, ziemeļos — Dīza šaurums to atdala no Viktorijas salas, bet austrumos — Karalienes Modas līcis. Administratīvi ietilpst Nunavutas teritorijas Kitikmeotas reģionā. 

Pussalas teritoriju aizņem relatīvi līdzena arktiskā tundra. Ziemeļu krasts relatīvi līdzens, dienvidu — stipri izrobots, daudz līču un sīku saliņu piekrastē. Daudz sīku ezeriņu.

Pussala ir tradicionālajā tā dēvēto «vara inuitu» teritorijā. No eiropiešiem pussalu 1821. gadā pirmā sasniedza Džona Franklina ekspedīcija, bet pirmais to pilnībā apsekoja Tomass Simpsons 1838. gadā. Sākotnēji nosaukta par godu Beļģijas karaļa Leopolda I māsai Kentas hercogienei Viktorijai. Mūdienās oficiāli pārdēvēta inuitu nosaukumā.

## Atsauces

## Ārējās saites
KIWIE

***KIWIE*** ir pseidonīms latviešu māksliniekam, kurš pazīstams ar resnā briesmoņa (*Fat Monster*) attēlošanu pilsētvidē. Kopš 2006. gada *KIWIE* nodarbojas ar grafisko dizainu, produktu un modes dizainu, specializējas ielu mākslā un košos, bieži lielformāta zīmējumos.

## Izstādes

2007. gadā *KIWIE* piedalījās Latvijas Nacionālā mākslas muzeja izstāžu zālē "Arsenāls" organizētajā laikmetīgās mākslas izstādē "Candy Bomber / Našķu bumba".
2009. gadā Rīgas Mākslas telpā notika ielu mākslas izstāde *Beneath*, kurā piedalījās ielu mākslinieki *KIWIE*, AMC un SAKI.

2011. gadā *KIWIE* mākslas darbi bija apskatāmi izstādē *Wood morning*.
2012. gadā *KIWIE* organizēja interaktīvu mākslas izstādi *Steal Me!*, kurā apmeklētājus aicināja sekot norādēm un nozagt mākslinieka darbus. 
2012. gadā Velsā *KIWIE* piedalījās projektā "Lenkasteras melnais hercogs" (*The Black Duke of Lancaster*), kā ietvaros izveidoja grafiti uz pamesta kruīza kuģa sāniem. 

2013. gadā Alauksta ielā radīja lielformāta grafiti *Gray Rainbow*, kas tobrīd bija lielākais ielu mākslasdarbs Latvijā. Šis gleznojums bija daļa no izstādes *Kiwie Solo Exhibition*, kas vienlaikus notika piecās valstīs: Latvijā, Igaunijā, Polijā, Vācijā un Francijā. 

2014. gadā viņš Tallinas ielā Rīgā sadarbībā ar ielu mākslinieku *[[Rudens Stencil]]* izveidoja lielāko grafiti ielu gleznojumu Baltijas valstīs ar nosaukumu "Saule, Pērkons, Daugava", tas ir aptuveni 800 m2 liels. Tajā pašā gadā elektroniskās mūzikas festivāla *Urban Soulz* laikā organizēja *KIWIE* izstādi *Street Noise*, kas notika Preses namā. 

2016. gadā Rīgas Mākslas telpā notika mākslinieka soloizstāde “MIMIK”.
2019. gadā viņš piedalījās Amsterdamas Ielu mākslas asociācijas organizētā izstādē *28 Stars Exhibition*, kurā Latviju pārstāvēja *KIWIE*.
2021. gadā *KIWIE* izveidoja digitālo izstādi, kurā bija iespējams iegādāties tiesības uz *KIWIE* darbiem, izmantojot blokķēžu tehnoloģiju (NFT).

Mākslinieks sadarbojas ar skeitborda apģērbu ražotāju *[[Vans (zīmols)|Vans]]*, vegānu restorānu *[[Frost Burgers]]*, alkoholisko dzērienu ražotāju *[[Jägermeister]]*, privāto mākslas muzeju *[[Zuzeum]]* un citiem.

## Grafiti festivāli ar ''KIWIE'' piedalīšanos

*KIWIE* ielu māksla ir demonstrēta dažādos grafiti festivālos Latvijā, Igaunijā, Polijā, Vācijā un Kiprā:

**Baltic Graffiti Festival 2006* (Rīga, Latvija)
**Baltic Graffiti Festival 2007* (Rīga, Latvija)
**Baltic Session 2013* (Tallina, Igaunija)
**Ielu mākslas festivāls Blank Canvas* (Rīga, Latvija)
**Street Life Festival 2015* (Limasola, Kipra)
**Street Life Festival 2019* (Limasola, Kipra)

## Atsauces
Kalnmuiža (Saldus)

thumb|250px|Kalnmuižas kungu mājas ēka (2008).
thumb|250px|Kalnmuižas kungu māja Brīvības cīņu laikā (ap 1919).
thumb|250px|Kalna muižas parks (pirms 1930).
**Kalnmuiža** jeb **Brocēnu Kalna muiža** () bija viena no Saldus draudzes novada Brocēnu muižas (*Brotzen*) pusmuižām. Muižas kungu māja atrodas Kalnsētas ielā 24 Saldū.

## Vēsture
Brocēnu Kalnmuiža piederēja fon der Rekes dzimtai, 1874. gadā Georgs fon der Reke (1829—1900) uzcēla Kalna muižas kungu māju neoklasicisma stilā. Viņa dēls Frīdrihs muižā saimniekoja līdz 1920. gada zemes reformai, kad Salduskalna muižu 1397 ha kopplatībā sadalīja 103 vienībās.
Saldus kooperatīvs "Neatkarība" muižā iekārtoja divgadīgu lauksaimniecības skolu, koku skolu, mašīnu koplietošanas un vaislas punktu.
1922. gada rudenī Kalnmuižas pilī mācības uzsāka divas Saldus pilsētas vidusskolas klases, 1929. gadā vidusskolu pārdēvēja par Saldus pilsētas ģimnāziju.

Pēc Otrā pasaules kara ģimnāzijas ēku pārbūvēja, no 1945. līdz 1991. gadam tajā atradās Saldus lauksaimniecības tehnikums. Kopš 1991. gada profesionālā vidusskola, tagad Saldus tehnikums.

## Pils parks
19. gadsimta beigās Kalna muižas parkā Cieceres upes stāvkrastā izbūvēja terasi ar tējas namiņu (šobrīd — dzīvojamā ēka Kalnsētas ielā 28). 1928. gadā parka estrādē notika Kuldīgas apriņķa Dziesmu svētki.
Kalnamuižas parku 1930. gados pārdēvēja par Kalnsētas parku, kurā atradās paviljoni brīvdabas pasākumu un zaļumbaļļu vajadzībām. Parkā atradās mākslīgais ūdenskritums, kas iznīcināts Latvijas PSR laikā, bet 2019. gadā atjaunots.

## Atsauces
Rodžersa līcis

**Rodžersa līcis** (, ) ir sekls Čukču jūras līcis tās dienvidaustrumos, Vrangeļa salas dienvidu krastā. Administratīvi ietilpst Krievijas Čukotkas autonomā apvidus Iuļtinas rajonā. No jūras līci atdala 100—500 m plata smilšu un grants strēle. Līcis sekls, maksimālais dziļums 2,7 m. Ziemeļu krasts galvenokārt klinšains, stāvs.

Līcis nodēvēts par godu amerikāņa Roberta Berija kuģim *Rodgers*, kurš šeit pirmais piestāja 1881. gada 25. augustā. Kopš 1926. gada līča ziemeļu krastā darbojas polārstacija Ostrovvrangeļa, izvietojies Ušakovskas ciems un kopš 2014. gada — militārā bāze.

## Atsauces

## Ārējās saites
* Ушаковское  — fotoreportāža
ANO Klimata pārmaiņu konference

**ANO Klimata pārmaiņu konference** ir ikgadēja ANO vispārējās konvencijas par klimata pārmaiņām dalībvalstu sanāksme ar mērķi cīnīties pret klimata pārmaiņām. Nozīmīgākie pieņemtie lēmumi konferencēs ir Kioto protokols un Parīzes nolīgums.

Pirmā konference notika Berlīnē 1995. gadā.

26. Klimata pārmaiņu konference norisinājās Glāzgovā, Skotijā no 2021. gada 31. oktobra līdz 12. novembrim.

## Atsauces

## Ārējās saites
No krēslas līdz rītausmai

**"No krēslas līdz rītausmai"** () ir 1996. gada ASV šausmu filma. Filmas režisors ir Roberts Rodrigess un scenārija autors ir Kventins Tarantīno. Filmā galvenās lomas attēlo Hārvijs Keitels, Džordžs Klūnijs, Kventins Tarantīno, Džuljeta Lūisa, Čīčs Mārins, Freds Viljamsons un Salma Hajeka.

Filma ir par diviem gangsteriem (Klūnijs un Tarantīno), kuri saņem gūstā ģimeni, lai nokļūtu Meksikā, bet beigās tiek ieslodzīti bārā ar vampīriem.

"No krēslas līdz rītausmai" pirmizrāde notika . Tā saņēma dalītas kritiķu atsauksmes, tomēr tā bija finansiāli veiksmīga. Filmai ir iznākuši divi turpinājumi — "No krēslas līdz rītausmai 2: Teksasas asiņainā nauda" (*From Dusk Till Dawn 2: Texas Blood Money*) un "No krēslas līdz rītausmai 3: Bendes meita" (*From Dusk Till Dawn 3: The Hangman's Daughter*).

## Atsauces

## Ārējās saites
Džimijs Floids Haselbainks

**Džerels "Džimijs" Floids Haselbainks** (, dzimis ) ir Nīderlandes futbola treneris un bijušais futbolists, spēlēja uzbrucēja pozīcijā, bijis Nīderlandes futbola izlases dalībnieks.

Dzimis Surinamā, vēlāk ar ģimeni pārcēlies uz Nīderlandi. Sākotnēji trenējies vārtsarga pozīcijā, bet vēlāk jau pārgāja uz uzbrucēja pozīciju. Sācis savu karjeru Nīderlandes komandās ''Telstar'' un *[[AZ Alkmaar]]*, pirms 1995. gadā pievienojās Portugāles komandai ''Campomaiorense''. Gadu vēlāk viņš pievienojās citai Portugāles komandai ''Boavista''. 1997. gadā izcīnījis Portugāles kausu. 1997. gada vasarā Haselbainks pievienojās Anglijas komandai *[[Leeds United]]*. 1998—99. gada sezonā kļuvis par Anglijas Premjerlīgas labāko vārtu guvēju. Vēlāk viņš tika pārdots Spānijas komandai *[[Atletico Madrid]]*. Savā pirmajā sezonā klubs izkrita no *[[La Liga]]* turnīra, un Haselbainks atgriezās Anglijā, lai spēlētu ''Chelsea'' komandā. Savā pirmajā sezonā viņš otro reizi kļuva par Premjerlīgas rezultatīvāko spēlētāju. 2004. gada vasarā Haselbainks pārcēlās uz ''Middlesbrough''. Spēlējis ar komandu 2006. gada UEFA kausa finālā. 2006. gadā, kā brīvais aģents, viņš pievienojās jau ceturtajai Anglijas Premjerlīgas komandai — ''Charlton Athletic''. Savu karjeru noslēdzis Anglijas čempionāta komandā ''Cardiff City''.

Ar Nīderlandes futbola izlasi piedalījies 1998. gada FIFA Pasaules kausā. Kopumā izlasē nospēlējis 23 mačus un guvis 9 vārtus.

2013. gadā Haselbainks kļuva par Beļģijas Otrās divīzijas kluba ''Royal Antwerp'' galveno treneri, kur viņš strādāja vienu sezonu. 2014. gada novembrī viņu apstiprināja par Anglijas *[[EFL League Two|League Two]]* kluba ''Burton Albion'' treneri. Jau pirmajā sezonā viņš kļuva par līgas uzvarētāju un ieveda komandu pirmo reizi *[[EFL League One|League One]]*. Vēlāk bijis ''Queens Park Rangers'' un ''Northampton Town''. 2021. gada 1. janvārī otro reizi kļuvis par *Burton Albion* treneri.

## Sasniegumi

### Spēlētāja karjera
**Boavista**

* Portugāles kauss futbolā: 1996—97

**Chelsea**

* FA Charity Shield: 2000

**Individuālie sasniegumi**

* Spānijas Karaļa kauss labākais vārtu guvējs: 1999—2000
* Anglijas Premjerlīgas labākais vārtu guvējs: 1998—99, 2000—01

### Trenera karjera
**Burton Albion**

* League Two: 2014—15

## Atsauces

## Ārējās saites
Kalmāra spēle

**Kalmāra spēle** var būt:

* Kalmārs (spēle) — korejiešu bērnu spēle;
* *[[Squid Game]]* — Dienvidkorejas televīzijas seriāls.
Dāvis Spriņģis

**Dāvis Spriņģis** (dzimis  Tukumā) ir bijušais latviešu bobslejists, stūmējs, kā arī basketbolists. 2022. gada ziemas olimpisko spēļu dalībnieks kā Oskara Ķibermaņa ekipāžas stūmējs.

## Karjera
2012. gadā Dāvis Spriņģis kļuvis par Eiropas junioru čempionu karatē, bet jau pēc gada startējis *slam dunk* konkursā *Ghetto Games* festivāla ietvaros. Spēlējot basketbolu LJBL turnīrā pārstāvējis Tukuma sporta skolas komandas. 2014. gadā kļuvis par stūmēju bobslejā.

Pasaules kausa sacensībās pirmoreiz startēja  Īglsas trasē četrinieku sacensībās Uģa Žaļima pilotētajā ekipāžā. Vēlāk startējis kopā ar pilotu Ralfu Bērziņu. Pasaules čempionātā debitēja 2019. gadā Vistleras trasē divnieku sacensībās Ralfa Bērziņa pilotētajā ekipāžā un ieņēma 21. vietu. Karjeras turpinājumā startējis arī ar pilotiem Oskaru Melbārdi un Oskaru Ķibermani. Ķibermaņa pilotētajā četrinieku ekipāžā 2020. un 2021. gada Pasaules čempionātos ieņēma 4. vietu.

2022. gada ziemas olimpiskajās spēlēs kā Oskara Ķibermaņa ekipāžas stūmējs ieņēma 5. vietu četrinieku sacensībās.

Pēc bobsleja karjeras noslēguma D. Spriņģis turpinājis spēlēt basketbolu Nacionālās līgas (LBL2) līmenī, pārstāvot BK Tukums. Ir komandas kapteinis.

## Atsauces

## Ārējās saites
Izdzīvotība

**Izdzīvotība** ir novērtējums spējai palikt dzīvam vai turpināt pastāvēt. Noteiktos kontekstos šim terminam ir specifiskāka nozīme.

## Inženierija
Inženierzinātnēs izdzīvošanas spēja ir sistēmas, apakšsistēmas, iekārtas, procesa vai procedūras kvantitatīvi noteikta spēja turpināt darboties dabiska vai cilvēka radīta traucējuma laikā un pēc tā; piemēram, pēc kodolieroča detonācijas radīta kodolelektromagnētiskā impulsa.

Konkrētā pielietojumā izdzīvošanas spēja ir jānosaka, norādot apstākļu diapazonu, kādos vienība izdzīvos, minimālo pieņemamo līmeni vai funkcionalitāti pēc traucējumiem un maksimāli pieņemamo dīkstāves laiku.

## Arnija
Militārajā vidē izdzīvošanas spējas ir spēja saglabāt uzdevumu izpildes spēju pēc sadursmes.

## Tīmeklis
Dažas Tīmekļa izdzīvošanas spējas definīcijas:

"Sistēmas spēja savlaicīgi izpildīt savu misiju tādu draudu gadījumā kā uzbrukumi vai liela mēroga dabas katastrofas. Izdzīvošanas spēja ir noturības apakškopa."

"Sistēmas spēja savlaicīgi izpildīt savu misiju uzbrukumu, kļūmju vai negadījumu gadījumā."

## Atsauces

## Ārējās saites
Liene Dambiņa

**Liene Dambiņa** (dzimusi ) ir Bērnu slimnīcas fonda un Bērnu un pusaudžu resursu centra valdes priekšsēdētāja. 2021. gadā ieguva Eiropas Parlamenta Eiropas Pilsoņu balvu par ilgstoši nozīmīgu, nesavtīgu darbu sabiedrības labā. Ieguvusi Triju Zvaigžņu ordeni par sevišķiem nopelniem Latvijas valsts labā. 2015. gadā ieguvusi TOYP apbalvojumu, ko pasniedz, pēc žūrijas domām, izciliem jauniem cilvēkiem (vecumā no 18 līdz 40 gadiem).

Studējusi Latvijas Universitātē, Kopenhāgenas Universitātē, ieguvusi maģistra grādu veselības vadībā, absolvējot Rīgas Stradiņa universitātes un RISEBA kopīgi īstenoto programmu, kā arī maģistra grādu Sabiedrības veselībā ar specializāciju mentālajā veselībā, absolvējot Londonas Karalisko Koledžu. Bērnu slimnīcas fondu vada kopš 2009. gada, bet Bērnu un pusaudžu resursu centra valdes priekšsēdētājas amatā ir kopš tā dibināšanas 2018. gadā.

## Atsauces
Rietumberlīnes gaisa koridori

[thumb|350px|right|Trīs gaisa koridori uz [Rietumvācija|Rietumvāciju 1989. gadā — gaisa satiksmes konrtoles displejs Tempelhofas lidostā]]
thumb|right|Karte ar trim atļautajiem Rietumberlīnes gaisa koridoriem
Aukstā kara laikā (1945–1991) **Rietumberlīnes gaisa koridori** bija trīs regulēti gaisa ceļi Rietumu sabiedroto civilajai un militārajai gaisa satiksmei starp Rietumberlīni un Rietumvāciju, kas šķērsoja Austrumvācijas teritoriju. Koridorus un kontroles zonu kontrolēja sabiedroto Berlīnes Gaisa drošības centrs (BASC) Rietumberlīnē. Gaisa telpu šajās koridoros izmantoja ASV, Lielbritānijā un Francijā  reģistrētas lidmašīnas, kas nebija paredzētas kaujas darbībai un piederēja šo valstu bruņotajiem spēkiem un aviokompānijām; to pilotiem bija šo valstu pases.  Koridorus izmantoja arī Polijas aviolīnijas LOT regulāriem reisiem no Varšavas uz Londonu un Parīzi caur Šēnefeldes lidostu uz dienvidiem no Austrumberlīnes.

## Vēsture
Gaisa koridori savienoja trīs Rietumberlīnes lidostas: Tempelhofas, Tēgeles un Gatovas lidostu ar citiem lidlaukiem/lidostām. Katrs gaisa koridors bija tikai 32 km (20 jūdžu) platumā, savukārt apļveida kontroles zonai bija 32 km rādiuss; tādējādi ļaujot gaisa kuģiem manevrēt atkarībā no laikapstākļiem un pacelšanās un nosēšanās situācijas. Lidmašīnām bija liegts pacelties augstāk kā 3048 metru (10 000 pēdu) augstumā. Tomēr dažkārt auguma ierobežojums tika paaugstināts līdz 3962 m (13 000 pēdām) padomju militāro mācību norisei. Lidojumu plānus ieiešanai gaisa koridorā apstrādāja Berlīnes Gaisa drošības centrs (BASC), kas savukārt darbību saskaņoja ar Berlīnes gaisa maršrutu satiksmes vadības centru (BARTACC).

### Maršruti

* Ziemeļu gaisa koridors: Hamburga, Brēmene, Ziemeļeiropa
* Centra gaisa koridors: Hanovere, Diseldorfa, Ķelne/Bonna, Rietumeiropa
* Dienvidu gaisa koridors: Frankfurte, Štutgarte, Minhene, Nirnberga, Dienvideiropa

### Darbības procedūras
Mūsdienu gaisa satiksmes vadības procedūras aizliedza apdzīšanu gaisa koridoros, lai nodrošinātu drošu darbības vidi šajās šaurajās gaisa joslās un lai novērstu gaisa kuģu nejaušu iekļūšanu Austrumvācijas gaisa telpā. Tas piespieda reaktīvo lidmašīnu apkalpes samazināt ātrumu, ja priekšā lidojošais lidaparāts bija lēnāk lidojoša virzuļa vai turbopropelleru lidmašīna. Tas savukārt pagarināja reaktīvo lidmašīnu lidošanas laiku gaisa koridorā un radīja augstākas ekspluatācijas izmaksas, jo 3000 metru augstumā palielinājās degvielas patēriņš, jo īpaši tuvajos Vācijas iekšzemes pārvadājumos, kuru maksimālais attālums bija 480 km.

Komerciālu un ekspluatācijas iemeslu dēļ aviokompāniju lidojumi, kad vien tas bija iespējams, tika novirzīti caur centrālo koridoru, jo tas bija īsākais no trim gaisa koridoriem, tādējādi samazinot laiku, ko lidmašīnas pavadīja, lidojot līdz 3000 metru augstumam. Tik zemā augstumā mūsdienu reaktīvie lidaparāti nevarēja sasniegt efektīvu kreisēšanas ātrumu. Tas pagarināja lidojuma laiku un palielināja degvielas patēriņu. Tāpēc centrālā gaisa koridora izmantošana bija ekonomiskākā izvēle.

## Piezīmes

## Atsauces
Ķēriens

**"Ķēriens"** () ir 2000. gada Apvienotās Karalistes un ASV kriminālkomēdija. Filmas režisors un scenārija autors ir Gajs Ričijs. Filmā galvenās lomas atveido Benisio del Toro, Deniss Farina, Vinnijs Džonss, Breds Pits, Rade Šerbedžija un Džeisons Steitems.

Filmas darbība norisinās Londonā, un tajā ir ietverti divi savstarpēji saistīti sižeti: viens no tiem ir saistīts ar zagta dimanta meklēšanu, bet otrs ir par boksa promoteru, kurš nonāk nepatikšanās, kas iesaistās ar kādu noziedznieku, lai viņš piedalītos sarunātā cīņā.

"Ķēriens" pirmizrāde notika . Tā saņēma galvenokārt pozitīvas kritiķu atsauksmes.

## Atsauces

## Ārējās saites
1990. gada FIFA Pasaules kausa komandu sastāvi

Rakstā uzskaitīti visu 1990. gada FIFA Pasaules kausa dalībvalstu **komandu sastāvi**. Gala sastāvi komandām bija jāpaziņo līdz 1990. gada 29. maijam.

## A grupa

### 
Treneris:  Bobs Ganslers

### 
Treneris:  Jozefs Hikersbergers

### 
Treneris:  Jozefs Venglošs

### 
Treneris:  Adzeljo Vičīni

## B grupa

### 
Treneris:  Karloss Bilardo

### 
Treneris:  Valērijs Nepomnjašijs

### 
Treneris:  Valērijs Lobanovskis

### 
Treneris:  Emeriks Enejs

## C grupa

### 
Treneris:  Sebastjāu Lazaroni

### 
Treneris:  Bora Milutinovičs

### 
Treneris:  Endijs Roksburgs

### 
Treneris:  Ulle Nordins

## D grupa

### 
Treneris:  Karlušs Albertu Parreira

### 
Treneris:  Ivica Osims

### 
Treneris:  Fransisko Maturana

### 
Treneris:  Francs Bekenbauers

## E grupa

### 
Treneris:  Gijs Tiss

### 
Treneris:  Lee Hoe-taik

### 
Treneris:  Luiss Svaress Miramontess

### 
Treneris:  Oskars Tavaress

## F grupa

### 
Treneris:  Bobijs Robsons

### 
Treneris:  Mahmuds al-Goharī

### 
Treneris:  Džeks Čarltons

### 
Treneris:  Leo Bēnhakers

## Ārējās saites

* Oficiālā mājaslapa
Burī

**Burī** var būt:
* Burī (vingrotājs) (*Bourry*) — franču vingrotājs;
* Žils Burī (*Jules Bury*; 1862—?) — beļģu sporta šāvējs.
Žils Burī

**Žils Burī** (; dzimis , miris *nav zināms*) bija beļģu sporta šāvējs. Startējis 1900. gada vasaras olimpiskajās spēlēs Parīzē.

Burī 1900. gada vasaras olimpiskajās spēlēs bija pārstāvēts piecās šaušanas disciplīnās. No individuālajām disciplīnām viņš labāko rezultātu izcīnīja 300 metru šaušanā stāvus pozīcijā, kur ieguva dalīto 7. vietu. Viņš bija pārstāvēts arī komandu sacensībās, kur bija viens no Francijas komandas pārstāvjiem. Šajā disciplīnā komanda ieguva 6. vietu.

## Rezultāti
### Olimpiskās spēles

## Atsauces

## Ārējās saites
* Žils Burī (Olympics profils) 
* Žils Burī (Olympedia profils) 
* Žils Burī (Sports Reference profils)
Ahils Darniss

**Ahils Darniss** (; dzimis , miris ) bija franču sporta šāvējs. Startēja 1900. gada vasaras olimpiskajās spēlēs Parīzē.

Broselins 1900. gada olimpiskajās spēlēs startēja tranšejas šaušanas disciplīnā. Šajā disciplīnā viņš ieguva 28. vietu.

## Atsauces

## Ārējās saites
* Ahils Darniss (Olympics profils) 
* Ahils Darniss (Olympedia profils) 
* Ahils Darniss (Sports Reference profils)
Luijs Ditfuā

**Luijs Šarls Marī Ditfuā** (; dzimis , miris ) bija franču sporta šāvējs, olimpiskās sudraba medaļas ieguvējs.

1900. gada vasaras olimpiskajās spēlēs Parīzē viņš startēja divās šaušanas disciplīnās. Olimpisko sudraba medaļu viņš izcīnīja kā Francijas komandas pārstāvis 50 metru šaušanā komandām.

## Rezultāti
### Olimpiskās spēles

## Atsauces

## Ārējās saites
* Luijs Ditfuā (Olympedia profils) 
* Luijs Ditfuā (Sports Reference profils)
Diskdzinis

thumb|ASUS CD-ROM 5.2' formāta iekšējais diskdzinis stacionārajam datoram
thumb|Apple ārējais diskdzinis "Superdrive"

**Diskdzinis** ir datora ierīce ārējo optisko disku (CD, DVD, ''Blu-Ray'' u.t.t.) vai diskešu nolasīšanai. Diskdziņi var būt savienoti ar datoru iekšēji (caur SATA, IDE savienojumiem) vai caur ārējiem savienojumiem (USB, *[[Thunderbolt]]* u.c.).

## Skatīt arī
*Optiskais diskdzinis
Andrē Ojers

**Andrē Antoniuss Maria Ojers** (, dzimis ) ir bijušais Nīderlandes futbolists, spēlēja centra aizsarga pozīcijā, bijis Nīderlandes futbola izlases dalībnieks.

Pārstāvējis vairākus klubus Nīderlandē un Anglijas klubu *[[Blackburn Rovers]]*. Ar *[[PSV Eindhoven]]* komandu izcīnījis piecus *[[Eredivisie]]* titulus. Vēlāk divus titulus izcīnījis arī ar *[[AFC Ajax]]*.

Ar Nīderlandes futbola izlasi piedalījies 1998., 2006. un 2010. gada FIFA Pasaules kausā, kā arī 2008. gada Eiropas čempionātā.

## Sasniegumi
**Roda JC**

* KNVB beker: 1996–97

**PSV**

* Eredivisie: 1999–2000, 2000–01, 2002–03, 2004–05, 2005–06
* Johan Cruijff Schaal: 2000

**Ajax**

* Eredivisie: 2010–11, 2011–12

## Ārējās saites
2021.—2022. gada Pasaules kauss biatlonā

**2021.—2022. gada [[Pasaules kauss biatlonā]]** bija vairāku posmu biatlona sacensības, kas sākās  Estešundā, Zviedrijā, un noslēdzās  Holmenkollenē, Norvēģijā. Pasaules kausa sacensības rīkoja Starptautiskā Biatlona savienība. Kopumā tika aizvadīti desmit posmi. Sezonas nozīmīgākās sacensības bija 2022. gada ziemas olimpiskās spēles Pekinā, taču to rezultāti netika ieskaitīti Pasaules kausa vērtējumā.

Iepriekšējās sezonas kausa ieguvēji bija Norvēģijas biatlonisti Juhanness Tīngnēss Bē un Tīrila Ekhofa. Pirmo reizi Pasaules kausa vēsturē viens no posmiem tika aizvadīts Otepē, Igaunijā. 

Krievijas iebrukuma Ukrainā dēļ, kuru atbalstīja arī Baltkrievija, Starptautiskā Biatlona savienība  noteica, ka Krievijas un Baltkrievijas sportisti var piedalīties tikai neitrālā statusā, aizliedzot jebkādus šo valstu simbolus. 2. martā IBU nolēma, ka Krievijas un Baltkrievijas biatlonistiem ir aizliegts piedalīties IBU sacensībās, ieskaitot Pasaules kausu.

Par pasaules kausa ieguvējiem kļuva Francijas biatlonists Kantēns Fijons Maijē un Norvēģijas pārstāve Marte Olsbu-Reiselanne. Abi PK kopvērtējumā uzvarēja pirmo reizi karjerā. 

## Kalendārs

## Rezultāti
### Vīrieši

### Sievietes

### Vīriešu komandas

### Sieviešu komandas

### Jaukti

## Kopvērtējums
### Vīrieši

### Sievietes

### Jaukti

## Atsauces

## Ārējās saites
* IBU mājaslapa